Bilten - Alemannische Wikipedia

# Bilten

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Biltä«

Wappe
Bild:Wappen Bilten.png
Basisdate
Kanton: | Glarus
Bezirk: | (Glarus kennt keine Bezirke)
BFS-Nr.: | 1602
PLZ: | 8865
Koordinate: | 47° 9' n. Br. 9° 1' ö. L.
Höchi: | 420 m ü. M.
Flächi: | 15.86 km²
Iwohner: | 1977 (31. Dezember 2005)
Websyte: | www.bilten.ch
Charte

| Dialäkt: Glarnertüütsch

Biltä isch die nördlichscht Gmeind vum Kantuu Glarus. S' Dorf exischtiert schu sit tuusig Jahr.

Früecher isch d' Linth en wilde Fluss gsii und het sich immer wider i nüüi Erm verzwiigt. Will d' Elektrizität nuch nüd uufchuu ischt, het mer für Fabrikaziuu d' Wasserchraft bruucht. Nachdem s' Linthwärch fertig ggsii isch, hend d' Biltner us der hervorragende Vercherslag Profit gschlage, und grossi und chlini Gschäfter sind aagsidled worde. Im Achtefüfzgi het de Kuenz sini Fabrik a der Linthescherstrass etabliert. Das isch e Grossmetzgerii gsi, wo im Füfenünzgi het müese zuemache. In Biltä gits aber au suscht nuch bedüütendi Arbetgeber. D' Gmeind het aber finanzielli Problem. Abem Jahr 2011 wird Biltä wege de Glarner Gmäindereform zur Gmäind Glarus Nord gchöre.

D' Waarzäichä vu Biltä sind s' Elsenerhuus und s' Ritterhuus, beed a d'r Elsenerstrass.

Markant isch au d'r Torfstichsee bim Ussbüel. I d'r Ziit vum zwäite Wältchriäg händ's det Torf gschtoche, dass Grundwasser vürechuu isch. Es het au nuch zwii chlini Wiiher, wu währed em erschte Wältchriäg entschtande sind.

Kategorie: Artikel uf Glarnertüütsch | Ort (Kanton Glarus)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Nederlands
- Português
- Русский
- Simple English
- Svenska
- Volapük